 Teta!, Nke 2 2018  Ihe Iri na Abụọ Na-eme Ka Ezinụlọ Na-enwe Obi ỤtọIsiokwu Ndị Dị na Teta! AOkwu MmaliteIhe Iri na Abụọ Na-eme Ka Ezinụlọ Na-enwe Obi ỤtọAnyị na-anụkarị ọtụtụ ihe mere ọtụtụ ezinụlọ ji enwe nsogbu. Ma, oleekwanụ ihe mere ezinụlọ ụfọdụ ji enwe obi ụtọ?NAmerịka, nagbata afọ 1990 na afọ 2015, otú ndị di na nwunye dị ihe karịrị afọ iri ise si na-agba alụkwaghịm ji okpukpu abụọ karịa otú ọ dịbu, ndị nke dị ihe karịrị afọ iri isii na ise ji okpukpu atọ karịa otú ọ dịbu.Ndị nne na nna amaghịzi nke ha ga-eso eso nihi na ụfọdụ ndị ọkachamara sịrị na ọ kacha mma ịna-apa ụmụaka apa, ndị ọzọ ekwuo na ọ ka mma iji aka ike na-azụ ha.Ụmụaka na-eto, ghọọ dimkpa nenwetaghị ọzụzụ ga-enyere ha aka ná ndụ.Nagbanyeghị ihe a niile, nke bụ eziokwu bụ na . . .Di na nwunye nwere ike ịna-enwe obi ụtọ, gharakwa itisa.Ndị nne na nna nwere ike ịmụta otú ha ga-esi eji ịhụya na-agbazi ụmụ ha.Ụmụaka nwekwara ike ịmụta ihe ndị ga-enyere ha aka ibi ndụ dị mma ma ha too.Olee otú ihe ndị a ga-esi kwe omume?Teta!a lebara anya nihe iri na abụọ ga-eme ka ezinụlọ na-enwe obi ụtọ.1 Kpebie Na Ị Gaghị Ahapụ Di Gị ma Ọ Bụ Nwunye GịIHE Ọ PỤTARANdị di na nwunye kpebiri na ha agaghị ahapụ ibe ha na-ele alụmdi na nwunye anya ka ihe na-ekwesịghị itisa etisa. Ọ na-emekwa ka obi na-eru ha ala. Obi na-esi ha ike na o nweghị onye ga-ahapụ ibe ya, ọ bụrụgodị na ihe esie ike.Ihe mere ụfọdụ ndị di na nwunye agbabeghị alụkwaghịm bụ nihi otú ndị enyi na ndị ezinụlọ ha ga-esi ele ya anya. Ma, ọ kacha mma ka ihe ga-eme ka ha ghara itisa bụrụ mkpebi ha mere ịnọgide na-ahụ onwe ha nanya ma na-asọpụrụ ibe ha.IHE BAỊBỤL KWURU: Di ekwesịghịkwa ịhapụ nwunye ya.1 Ndị Kọrịnt 7:11.Otu nwoke aha ya bụ Micah kwuru, sị: Ọ bụrụ na ị chọghị ka gị na di gị ma ọ bụ nwunye gị tisaa, ị gaghị na-ewe iwe ngwa ngwa. Ị ga na-agbaghara mmejọ ngwa ngwa, na-arịọkwa mgbaghara ozugbo i mejọrọ. Ị ga na-elekwa nsogbu ọ bụla bịaara unu anya ka ihe a ga-edozili, ọ bụghị ka ihe ga-etisa unu.IHE MERE O JI DỊ MKPAỌ bụrụ na nsogbu abịa, di na nwunye na-ahụghị ibe ha nanya nwere ike kwuwe na ha abụọ ekwesịdịghị ịlụ, ma chọwazie otú ha ga-esi gbaa alụkwaghịm.Otu nwaanyị aha ya bụ Jean kwuru, sị: Ọtụtụ ndị lụwa di ma ọ bụ nwunye, ha na-eburu nuche na ọ bụrụ na ihe agaghị otú ha tụrụ anya ya, ha agbaa alụkwaghịm. Onye bu ụdị ihe a nobi lụọ di ma ọ bụ nwunye ejighị alụmdi na nwunye kpọrọ ihe ma otu.IHE I NWERE IKE IMECHEBARA IHE NDỊ A ECHICHEỌ bụrụ na unu sewe okwu . . .Ị na-akwawa ụta na ị lụrụ di gị ma ọ bụ nwunye gị?Ọ na-adị gị ka ya bụrụ na ọ bụ onye ọzọ ka ị lụrụ?Ị na-ekwu ihe ndị dị ka: M ga-ahapụ gị ma ọ bụ ka m gaa chọrọ onye ga-ahụ m nanya?Ọ bụrụ na ị zara ee notu nime ajụjụ ndị a ma ọ bụ karịa, i kwesịrị ibido ugbu a mewe ka gị na di gị ma ọ bụ nwunye gị dịkwuo ná mma.GỊ NA DI GỊ MA Ọ BỤ NWUNYE GỊ ZAA AJỤJỤ NDỊ AOtú anyị si hụ onwe anyị nanya ò belatala? Ọ bụrụ otú ahụ, gịnị kpatara ya?Olee ihe ndị anyị nwere ike ime iji mee ka ihe dịkwa otú ọ dịbu?IHE NDỊ GA-ENYERE GỊ AKAỊ gụrụ gụrụ gị edee ihe nye di gị ma ọ bụ nwunye gị, ma ọ bụkwanụ gị ezigara ya ozi gwa ya na ị hụrụ ya nanyaDowe foto di gị ma ọ bụ nwunye gị nebe ị na-arụ ọrụ iji gosi na ị hụrụ ya nanyaKpọọ di gị ma ọ bụ nwunye gị nekwentị iji mara otú o mere noge unu gara ọrụ ma ọ bụ oge unu na-anọghị nsoIHE BAỊBỤL KWURU: Ihe Chineke kekọtara, mmadụ ọ bụla atọsala ya.Matiu 19:6.2 Na-emekọnụ Ihe ỌnụIHE Ọ PỤTARAỌ bụrụ na di na nwunye ana-emekọ ihe ọnụ, ha ga-adị ka mmadụ abụọ gbakọrọ aka nyara ụgbọelu na-aga otu ebe. Nsogbu dapụta, ha na-ejikọ aka dozie ya, onye nke ọ bụla anaghị emere otú dị ya mma.IHE BAỊBỤL KWURU: Ha abụkwaghị anụ ahụ abụọ, kama ha bụ otu.Matiu 19:6.Otu nwoke aha ya bụ Christopher kwuru, sị: Di na nwunye kwesịrị ịna-emekọ ihe ọnụ. Ha kwesịrị ịgbakọ aka na-eme ka alụmdi na nwunye ha sie ike.IHE MERE O JI DỊ MKPAỌ bụrụ na nsogbu adapụta nezinụlọ, ihe di na nwunye na-anaghị emekọ ihe ọnụ na-emekarị bụ ịta ibe ha ụta, kama ịchọwa otú a ga-esi dozie ya. Obere ihe na-aghọrọ ha nnukwu nsogbu.Otu nwaanyị aha ya bụ Alexandra kwuru, sị: Imekọ ihe ọnụ dị ezigbo mkpa nalụmdi na nwunye. Ọ bụrụ na mụ na di m anaghị emekọ ihe ọnụ, anyị ga-adị ka mmadụ abụọ bi notu ọnụ ụlọ, ma onye nke ọ bụla ana-eme otú masịrị ya.IHE I NWERE IKE IMECHEBARA IHE NDỊ A ECHICHEM na-ewere ego m na-akpata ka nke naanị m?Ọ bụ naanị mgbe di m ma ọ bụ nwunye m na-anọghị ya ka m na-atụsara ahụ?M na-agbara ụmụnne di m ma ọ bụ ụmụnne nwunye m ọsọ nagbanyeghị na ya na ha dị ná mma?GỊ NA DI GỊ MA Ọ BỤ NWUNYE GỊ ZAA AJỤJỤ NDỊ AOlee ihe ndị ọ na-abụ anyị mewe, anyị ejikọọ aka mee ha ka di na nwunye?Olee ebe ndị anyị kwesịrị imezikwu ihe?Olee ihe ndị anyị nwere ike ime ka anyị na-emekọkwu ihe ọnụ?IHE NDỊ GA-ENYERE GỊ AKAWeregodị ya na gị na di gị ma ọ bụ nwunye gị na-akụ tenis, onye nke ọ  bụla ana-achọ imeri ibe ya. Olee ihe ndị i nwere ike ime ka unu abụọ nọrọ notu akụkụ na-akụ?Kama ị na-eche, sị, Olee otú m ga-esi emeri? ọ ka mma ịna-eche, sị, Olee otúanyịga-esi emeri?Otu nwoke aha ya bụ Ethan kwuru, sị: Unu nwee nghọtahie, kama ịchọwa onye ikpe mara na onye ikpe na-amaghị, ihe kacha mkpa bụ ịchọ otú unu ga-esi mee ka udo dịrị netiti unu.IHE BAỊBỤL KWURU: Na-elekwasị anya, ọ bụghị naanị nọdịmma onwe unu, kamakwa nọdịmma nke ndị ọzọ.Ndị Filipaị 2:3, 4.3 Na-akwanyerenụ Ibe Unu ÙgwùIHE Ọ PỤTARADi na nwunye na-akwanyere ibe ha ùgwù na-ahụ ibe ha nanya, ma mgbe ha nwere esemokwu. Otu akwụkwọ aha ya bụTen Lessons to Transform Your Marriagekwuru, sị: Onye nke ọ bụla nime ha anaghị esi ọnwụ na a ga-emerịrị ihe ọ chọrọ. Kama ha nwee esemokwu, ha na-ekwurịta banyere ya. Ha na-ege ibe ha ntị nke ọma, na-achọpụtakwa otú ha ga-esi dozie nsogbu ahụ.IHE BAỊBỤL KWURU: Ịhụya adịghị achọ ọdịmma nke ya.1 Ndị Kọrịnt 13:4, 5.Otu nwoke aha ya bụ Micah kwuru, sị: M na-akwanyere nwunye m ùgwù ma ọ bụrụ na mụ aghara ịna-eme ihe ọ bụla ga-egbu mmụọ ya ma ọ bụ ihe ọ bụla ga-eme ka anyị tisaa.IHE MERE O JI DỊ MKPAỌ bụrụ na di na nwunye anaghị akwanyere ibe ha ùgwù, ha ga na-akparị ibe ha, na-ama onwe ha njakịrị, na-eledakwa ibe ha anya. Ihe ndị a bụ àgwà ndị ọkachamara kwuru na-eduga nịgba alụkwaghịm.Otu nwoke aha ya bụ Brian kwuru, sị: Iji akọ na-agwa nwunye gị okwu ọjọọ ma ọ bụ na-ama ya njakịrị ga-eme ka o lewa onwe ya anya ka o nweghị uru ọ bara, meekwa ka ọ gharazie ịtụkwasị gị obi. Ọ ga-emebikwara gị ihe nalụmdi na nwunye unu.IHE I NWERE IKE IMECHEBARA IHE NDỊ A ECHICHEJiri otu izu lee otú i si gwa di gị ma ọ bụ nwunye gị okwu na otú i si meso ya ihe. Jụzie onwe gị, sị:Ugboro ole ka m katọrọ di m ma ọ bụ nwunye m, ugboro olekwa ka m jara ya mma?Olee otú m si kwanyere ya ùgwù?GỊ NA DI GỊ MA Ọ BỤ NWUNYE GỊ ZAA AJỤJỤ NDỊ AOlee ihe ndị ị ga-ekwu ma ọ bụ mee, ya adị di gị ma ọ bụ nwunye gị ka ị na-akwanyere ya ùgwù?Olee ihe ndị ị ga-ekwu ma ọ bụ mee, ya adị di gị ma ọ bụ nwunye gị ka ị kparịrị ya?IHE NDỊ GA-ENYERE GỊ AKADepụta ihe atọ ị ga-achọ ka di gị ma ọ bụ nwunye gị na-eme iji gosi na ọ na-akwanyere gị ùgwù. Gwakwa ya ka o dee nke ya. Nye ya nke gị, natakwa ya nke ya. Bidokwanụ ime ihe onye ọ bụla dere.Depụta àgwà ọma ndị di gị ma ọ bụ nwunye gị nwere. Gwazie ya otú àgwà ya ndị ahụ si amasị gị.Otu nwaanyị aha ya bụ Megan kwuru, sị: M ga-asị na m na-akwanyere di m ùgwù ma ọ bụrụ na m ji ya kpọrọ ihe, ma na-agbalị ime ya obi ụtọ. Ọ bụghị mgbe niile ka ọ na-abụ nnukwu ihe, obere ihe m mere ma ọ bụ kwuo nwere ike igosi ya na m na-akwanyere ya ùgwù.Ihe dị mkpa abụghị gịnwa iche na ị na-akwanyere di gị ma ọ bụ nwunye gị ùgwù, kama ọ bụ ma ò chere na ị na-akwanyere ya ùgwù neziokwu.IHE BAỊBỤL KWURU: Yirinụ obi ọmịiko, obiọma, ịdị umeala nobi, ịdị nwayọọ, na ogologo ntachi obi, dị ka uwe.Ndị Kọlọsi 3: 12.4 Na-agbagharanụ Ibe UnuIHE Ọ PỤTARAMgbaghara pụtara ileghara mmejọ anya ma ghara iburu onye mejọrọ gị iwe nobi.Ọ pụtaghịime ka ihe e mere gị adịghị njọ ma ọ bụ mee ka o nweghị ihe merenụ.IHE BAỊBỤL KWURU: Na-ediri ibe unu ihe ma na-agbaghara ibe unu kpamkpam ma ọ bụrụ na onye ọ bụla nwere ihe mere ọ ga-eji mee mkpesa megide ibe ya.Ndị Kọlọsi 3:13.Otu nwoke aha ya bụ Aaron kwuru, sị: Ọ bụrụ na ị hụrụ mmadụ nanya, ị gaghị na-elekwasị anya nihe onye ahụ na-anaghị emeta, kama, ị ga na-achọ ịhụ mgbalị ọ na-eme ime ihe dị mma.IHE MERE O JI DỊ MKPAỌ bụrụ na ị na-ebu iwe nobi, i nwere ike ịkpatara onwe gị ọrịa, obi agaghịkwa na-eru gị ala. O nwekwara ike ime ka alụmdi na nwunye unu tisaa.Otu nwaanyị aha ya bụ Julia kwuru, sị: O nwere otu oge di m rịọrọ m mgbaghara maka ihe o mere wutere m. O siiri m ike ịgbaghara ya. Emechara m gbaghara ya, ma o wutere m na emeghị m ya ngwa ngwa. Ihe a kpara adịm ná mma anyị aka ọjọọ.IHE I NWERE IKE IMECHEBARA IHE NDỊ A ECHICHEOge ọzọ di gị ma ọ bụ nwunye gị kwuru ma ọ bụ mee ihe wutere gị, jụọ onwe gị, sị:Ihe a ò kwesịrị iwe m iwe?Ihe a o mere m ò ruru ihe mga-achọwaka ọ rịọ m mgbaghara ka ọ bụ ihe m ga-eleghara anya?GỊ NA DI GỊ MA Ọ BỤ NWUNYE GỊ ZAA AJỤJỤ NDỊ AỌ na-ewekarị anyị oge ịgbaghara ibe anyị?Olee ihe anyị ga-eme ka anyị nwee ike ịna-agbaghara ibe anyị ngwa ngwa?IHE NDỊ GA-ENYERE GỊ AKADi gị ma ọ bụ nwunye gị mee ihe wutere gị, echela na o bu ihe ọjọọ nobi mee ya.Gbalịa gbaghara di gị ma ọ bụ nwunye gị, ebe ọ bụ na anyị niile na-asụ ngọngọ ọtụtụ ugboro.Jems 3:2.Otu nwaanyị aha ya bụ Kimberly kwuru, sị: Ọ na-adịrị anyị mfe ịgbaghara ibe anyị ma ọ bụrụ anyị abụọ mejọchara ibe anyị, ma ọ na-esi ike ma ọ bụrụ na o yie ka ọ bụ naanị otu onye mejọrọ. Anyị kwesịrị ịdị umeala nobi iji nabata arịrịọ a rịọrọ anyị ma gbaghara.IHE BAỊBỤL KWURU: Dozie okwu ọsọ ọsọ.Matiu 5:25.5 Gị na Ụmụ Gị Na-ekwurịta OkwuIHE Ọ PỤTARAA ga-asị na gị na ụmụ gị na-ekwurịta okwu nke ọma ma ọ bụrụ na unu ana-agwa ibe unu otú obi dị unu na ihe unu na-eche.IHE MERE O JI DỊ MKPAO nwere ike isi ike gị na ụmụ gị ịna-ekwurịta okwu nke ọma, karịchaa mgbe ha nọ nagbata afọ iri na atọ na afọ iri na itoolu. Otu akwụkwọ aha ya bụBreaking the Codekwuru na mgbe ụmụaka dị obere, ha na-agwa ndị mụrụ ha ihe niile. Ma ha tolitewe, ha anaghịzi achọ ịgwa ndị mụrụ ha ihe ha na-eche na otú obi dị ha, ya emee ka o siere ha ike ịmata obi ụmụ ha. Ma nke bụ eziokwu bụ na ọ bụ noge ahụ ka ọ kacha dị mkpa ka gị na ha na-ekwurịta okwu, nagbanyeghị na o nwere ike ịdị ka ha achọghị ya.IHE I NWERE IKE IMEDị njikere gị na nwa gị ikwurịta okwu mgbe ọ bụla ọ chọrọ.Dị njikere gị na ya ikwurịta, ọ bụrụgodị nime abalị.Otu nwaanyị aha ya bụ Lisa kwuru, sị: O nwere ike ịdị gị ka gị sị nwa gị, Ọ bụ ugbu a ka ị chọrọ ikwu okwu? Ọ kwa mụ na gị nọ kemgbe taa? Ma, anyị ekwesịghị iwewa iwe ma nwa anyị chọọ ịgwa anyị otú obi dị ya. Ọ bụghị ihe onye ọ bụla mụrụ nwa na-achọ achọ?Otu nwoke aha ya bụ Herbert kwuru, sị: Anaghị m eji ụra abalị m egwu egwu, ma otu nime oge mụ na ụmụ m ndị na-eto eto kacha kwurịta okwu otú dị mma bụ nime abalị.IHE BAỊBỤL KWURU: Ka onye ọ bụla na-achọ, ọ bụghị uru nke ya, kama nke onye nke ọzọ.1 Ndị Kọrịnt 10:24.Ekwela ka ihe ọ bụla na-adọpụ gị uche mgbe nwa gị na-agwa gị okwu.Otu nwoke kwuru, sị: Mgbe ụfọdụ, m na-achọpụta na ihe ndị ọzọ na-adọpụ m uche mgbe ụmụ m na-agwa m okwu. Ma, nke bụ eziokwu bụ na ha na-amata na uche m dị ebe ọzọ.Ọ bụrụ na ị chọpụta na tiivi ma ọ bụ ekwentị gị na-adọpụ gị uche ma nwa gị na-agwa gị okwu, gbanyụọ ya ma ọ bụ dowe ya otú ọ na-agaghị adọpụ gị uche. Gee nwa gị ntị nke ọma, jirikwa ihe ọ na-ekwu kpọrọ ihe, ọ bụrụgodị na ọ dị gị ka ihe na-abachaghị uru.Otu nwaanyị aha ya bụ Maranda kwuru, sị: Anyị kwesịrị ime ka ụmụ anyị ghọta na anyị chọrọ ịma otú obi dị ha. Ma ọ bụghị ya, ha agaghị agwa anyị obi ha ma ọ bụkwanụ ha achọọ onye ọzọ ha ga-agwa ya.Otu nwoke aha ya bụ Anthony kwuru, sị: Ewesokwala nwa gị iwe, ọ bụrụgodị na ihe o kwuru adịghị mma.IHE BAỊBỤL KWURU: Lezienụ anya otú unu si aṅa ntị.Luk 8:18.Gị na ụmụ gị na-ekwurịta okwu mgbe unu na-eme ihe dịịrị unu nụbọchị.Mgbe ụfọdụ, ụmụaka na-aka ekwu obi ha ma ọ bụrụ na ha na ndị mụrụ ha anọdụghị ala ihu nihu na-ekwurịta okwu.Otu nwoke aha ya bụ Nicole kwuru, sị: Mụ na nwunye m na ụmụ anyị na-eji oge anyị nọ nụgbọala na-aga ihe ekwurịta okwu. Ebe ọ bụ na anyị anaghị ele onwe anyị anya ihu nihu, ọ na-eme ka ha tụsara ahụ gwa anyị okwu.Oge e ji eri nri bụ oge ọzọ dị mma nne na nna na ụmụ ha nwere ike ikwurịta okwu.Otu nwoke aha ya bụ Robin kwuru, sị: Anyị riwe nri abalị, onye ọ bụla na-ekwu nsogbu o nwere nụbọchị ahụ na ihe meere ya. Ihe a na-eme ka anyị dị notu, na-emekwa ka onye ọ bụla nime anyị mara na ndị ọzọ ga-enyere ya aka ma o nwee nsogbu.IHE BAỊBỤL KWURU: Ị ghaghị ịbụ onye na-anụ ihe ngwa ngwa na onye na-adịghị ekwu okwu ngwa ngwa.Jems 1:19.6 Na-agbazi Ụmụ GịIHE Ọ PỤTARAỊgbazi ụmụaka nwere ike ịpụta iduzi ma ọ bụ ịkụziri ha ihe. Mgbe ụfọdụ, o nwekwara ike ịpụta ịta nwatakịrị ahụhụ maka ihe ọjọọ o mere. Ma ọtụtụ mgbe, ọ na-apụta ịkụziri nwatakịrị ihe ga-enyere ya aka ime mkpebi ndị dị mma.IHE MERE O JI DỊ MKPANa nso nso a, ụfọdụ ndị mụrụ ụmụ anaghịzi agbazi ụmụ ha nihi na ha chere na ọ ga-eme ka ụmụaka chee na o nweghị uru ha bara. Ma, ndị nne na nna ma ihe na-agwa ụmụ ha ihe ha ga-eme na ihe ha na-agaghị eme. Ha na-akụzikwara ha otú ha ga-esi erubere ha isi.Otu nwaanyị aha ya bụ Pamela kwuru, sị: E kwesịrị ịna-agwa ụmụaka ihe ha ga-eme na ihe ha na-agaghị eme nihi na ọ ga-enyere ha aka ịna-akpa ezigbo àgwà ma ha too. Ọ bụrụ na agbazighị ụmụaka mgbe ha na-eto, ha ga-adị ka ụgbọ epeepe na-enweghị ụmara e ji akwọ ya, ọ ga-etinye isi ebe a na-achọghị ka ọ gaa ma ọ bụdị kpuo.IHE I NWERE IKE IMENa-eme ihe i kwuru.Ọ bụrụ na nwa gị emeghị ihe ị gwara ya mee, taa ya ahụhụ i kwuru na ị ga-ata ya. Mgbe ọ bụla o mekwaranụ ihe ị gwara ya mee, jaa ya mma.Otu nwaanyị aha ya bụ Christine kwuru, sị: M na-ajakarị ụmụ m mma maka otú ha si erube isi nụwa a ọtụtụ ndị na-anaghị erube isi. Ọ na-enyere ha aka ige ntị ma a dọọ ha aka ná ntị.IHE BAỊBỤL KWURU: Mkpụrụ ọ bụla mmadụ na-agha, ọ bụ ya ka ọ ga-aghọrọkwa.Ndị Galeshia 6:7.Taa ya ahụhụ kwesịrị ya.Enyela nwa gị ntaramahụhụ karịrị ya ma ọ bụ nke karịrị ihe o mejọrọ. Ọ na-akacha mma iji ihe gbasara ihe nwa gị mejọrọ taa ya ahụhụ. Dị ka ihe atụ, ọ bụrụ na nwa gị dara iwu i nyere ya gbasara ekwentị, i nwere ike ịnapụ ya ekwentị ahụ ruo oge ụfọdụ ma ọ bụ machie ya iji ya eme ihe ụfọdụ. Ma, ekwela ka obere ihe ọ bụla nwa gị mere ghọọrọ gị okwu naanị nihi na i nweghị mmasị nihe ahụ.Otu nwoke aha ya bụ Wendell kwuru, sị: M na-agbalị ịchọpụta ma nwa m ọ ma ụma chọọ inupụrụ m isi ka ọ bụ na ọ maghị ụma. E nwere ihe dị iche na àgwà ọjọọ riri nwatakịrị ahụ e kwesịrị ịgbazi na obere ihe ọ na-amaghị ụma mee e kwesịrị ịgwa ya na ọ dịghị mma.IHE BAỊBỤL KWURU: Unu adịla na-akpasu ụmụ unu iwe, ka ha wee ghara ịda mbà nobi.Ndị Kọlọsi 3:21.Jiri obi gị niile hụ ha nanya.Ụmụaka mata na ihe mere ndị mụrụ ha ji dọọ ha aka ná ntị bụ na ha hụrụ ha nanya, ọ na-adịrị ha mfe ige ntị.Otu nwoke aha ya bụ Daniel kwuru, sị: Nwa anyị nwoke mejọọ ihe, anyị na-agwa ya na obi dị anyị ụtọ maka ihe ndị dị mma o mere noge ndị gara aga. Anyị na-eme ka ọ mara na ọ bụrụ na o mee mgbanwe ndị o kwesịrị ime, ihe o mejọrọ agaghị eme ka ọ bụrụ onye ọjọọ, nakwa na anyị dị njikere inyere ya aka.IHE BAỊBỤL KWURU: Ịhụya nwere ogologo ntachi obi na obiọma.1 Ndị Kọrịnt 13:4.7 Kụziere Ụmụ Gị Ịna-akpa Àgwà ỌmaIHE Ọ PỤTARAEbe ị bụ nne ma ọ bụ nna, o nwere otú i kpebiri isi na-ebi ndụ. Di ka ihe atụ, o nwere ike ịbụ na ị na-agba mbọ ịna-ekwu eziokwu nihe niile, ọ pụtakwara na ị ga-achọ ịkụziri ụmụ gị ka ha na-ekwu eziokwu nihe niile.Kụziekwara ha na ọ dị mma ịna-arụsi ọrụ ike, ịna-echebara ndị ọzọ echiche nakwa na imegbu mmadụ adịghị mma. Ihe ndị a bụ àgwà ndị ọ kacha mma ka ha mụta mgbe ha ka dị obere.IHE BAỊBỤL KWURU: Zụlite nwata dị ka ụzọ kwesịrị ya si dị; ọbụna mgbe o mere okenye, ọ gaghị ahapụ ya.Ilu 22:6.IHE MERE O JI DỊ MKPAỊkụziri ụmụaka àgwà ọma dị ezigbo mkpa noge a ọtụtụ ndị nwere ekwentị, nweekwa ike ịga nỊntanet.Otu nwaanyị aha ya bụ Karyn kwuru, sị: Mmadụ nwere ike isi nekwentị mụta ihe ndị na-adịghị mma mgbe ọ bụla. Ụmụ anyị nwedịrị ike ịnọ anyị nakụkụ ma jiri ekwentị ha na-ele ihe na-adịghị mma.IHE BAỊBỤL KWURU: Ndị tozuru okè zụrụ ikike nghọta ha azụ, ịmata ihe dị iche nihe ziri ezi na ihe na-ezighị ezi.Ndị Hibru 5:14.Ịna-echebara ndị ọzọ echiche dị mkpa.Anyị kwesịrị ịna-asị ndị ọzọ biko na i meela. Anyị kwesịkwara ịna-echebara ha echiche. Àgwà a dịzi ụkọ nihi na o yiri ka ndị mmadụ jizi ekwentị na ihe ndị yiri ya kpọrọ ihe karịa mmadụ ibe ha.IHE BAỊBỤL KWURU: Otú unu chọrọ ka ndị mmadụ na-emeso unu, na-emesonụ ha otú ahụ.Luk 6:31.IHE I NWERE IKE IMEGwa ụmụ gị otú ha kwesịrị isi na-akpa àgwà.Dị ka ihe atụ, nchọpụta e mere gosiri na ọ na-adịrị ndị na-eto eto mfe izere inwe mmekọahụ tupu ha alụọ di ma ọ bụ nwunye ma ọ bụrụ na e mee ka o doo ha anya na ọ dịghị mma.IHE NDỊ GA-ENYERE GỊ AKA:E nwee ihe ọjọọ mere nobodo unu ma ọ bụ nke a kọrọ nakụkọ ụwa, jiri ya mere isiokwu i nwere ike iji kụziere nwa gị ịna-akpa àgwà ọma. Dị ka ihe atụ, ọ bụrụ na ndị nta akụkọ kwuru na o nwere onye gburu mmadụ, i nwere ike ịsị: Otú ndị mmadụ si na-akpọ ibe ha asị dịkwa egwu. Olee ihe i chere mere ndị mmadụ ji ebido ịkpa àgwà otú a?Otu nwoke aha ya bụ Brandon kwuru, sị: Ọ na-aka esiri ụmụaka ike ime ihe ọma ma ọ bụrụ na ha amaghị ihe bụ ihe ọma ma ọ bụ ihe ọjọọ.Kụziere ụmụaka ịna-echebara ndị ọzọ echiche.Obere ụmụaka nwedịrị ike ịmụta ịna-asị biko na i meela nakwa ịna-asọpụrụ ndị ọzọ. Otu akwụkwọ aha ya bụParenting Without Borderskwuru, sị: Ka ụmụaka na-amụta na ihe ha na-eme nwere ike ịbara ndị ezinụlọ ha, ndị ụlọ akwụkwọ ha, nakwa ndị obodo ha uru, ọ ga-eme ka ha na-eme ihe ga-abara ndị ọzọ uru, ọ bụghị naanị onwe ha.IHE NDỊ GA-ENYERE GỊ AKA:Kenye ụmụ gị ọrụ ndị ha ga na-arụ nụlọ. Ọ ga-eme ka ha mụta ịna-emere ndị ọzọ ihe.Otu nwaanyị aha ya bụ Tara kwuru, sị: Ọ bụrụ na ụmụ anyị amụta ịna-arụ ọrụ nụlọ ugbu a, mgbe ha ga-ebiri onwe ha, ọ gaghị esiri ha ike nihi na ọ marala ha ahụ.8 Na-eme Ihe Ị Na-akụziri Ụmụ GịIHE Ọ PỤTARANdị nne na nna kwesịrị ịna-eme ihe ha na-akụziri ụmụ ha ka ha na-eme. Dị ka ihe atụ, ọ bụrụ na mmadụ abịa nụlọ unu, gị asị nwa gị gwa onye ahụ na ị nọghị ya, i kwesịghị ịtụ anya na nwa ahụ ga na-ekwu eziokwu.Otu nwoke aha ya bụ David kwuru, sị: Ndị mmadụ na-ekwukarị, sị, Soro okwu ọnụ m, esola omume m. Ma, ejikwala aka ahụ azụ ụmụaka. Otú ahụ fom e tinyere ná mmiri si amịkọrọ mmiri, ụmụaka na-eme ihe ọ bụla anyị kwuru ma ọ bụ mee. Ha ga-agwadị anyị na ihe anyị na-akụziri ha abụghịzi ihe anyị na-eme.IHE BAỊBỤL KWURU: Gị onye na-ekwusa Ezula ohi, ị na-ezu ohi?Ndị Rom 2:21.IHE MERE O JI DỊ MKPAỤmụaka na ndị na-eto eto na-emekarị ihe ha hụrụ ndị mụrụ ha na-eme karịa ihe ha hụrụ ma ndị ọgbọ ha ma ndị ọzọ na-eme. Ọ pụtara na ọ bụ gị kwesịrị ịkụziri nwa gị ụzọ ọ ga-eso, ọ bụrụhaala na ị na-eme ihe ị na-akụziri ya.Otu nwaanyị aha ya bụ Nicole kwuru, sị: Anyị nwere ike ịgwa nwa anyị ihe ọ ga-eme ugboro ugboro, na-eche na ọ naghị ege ntị, ma, naanị otu ugboro anyị na-emeghị ihe anyị kwuru, nwa ahụ ga-agwa anyị na anyị emeghị ihe anyị kwuru. Ụmụaka na-ahụ ihe niile anyị na-eme, ma mgbe anyị chere na ha anaghị ahụ anyị.IHE BAỊBỤL KWURU: Amamihe nke si nelu adịghị ihu abụọ.Jems 3:17.IHE I NWERE IKE IMEChebara ihe ndị ị na-eme echiche.Olee ụdị iheịna-ele ma ị chọọ ịtụrụ ndụ? Olee otú ị na-esi emeso di gị ma ọ bụ nwunye gị, nakwa ụmụ gị ihe? Olee ụdị ndị bụ enyi gị? Ị na-echebara ndị ọzọ echiche? Ihe a na-ekwu bụ ma ị bụ ụdị mmadụ ị chọrọ ka ụmụ gị bụrụ?Otu nwaanyị aha ya bụ Christine kwuru, sị: Mụ na di m anaghị agwa ụmụ anyị ka ha mee ihe anyịnwa na-anaghị eme.Rịọ mgbaghara maka ihe i mejọrọ.Ụmụ gị ma na i zughị okè. Ọ bụrụ na i mejọọ di gị ma ọ bụ nwunye gị ma ọ bụkwanụ ụmụ gị, sị ha: Biko, gbaghara m. Ụmụ gị ga-amụta ịna-ekweta ihe ha mejọrọ, na-adịkwa umeala nobi.Otu nwaanyị aha ya bụ Robin kwuru, sị: Ụmụ anyị kwesịrị ịnụ ka anyị na-ekweta ma na-arịọ mgbaghara maka ihe anyị mejọrọ. Ọ bụrụ na anyị anaghị eme ya, hanwa agaghịkwa na-eme ya.9 Chọpụta Ụdị Onye Ị BụIHE Ọ PỤTARAỌ bụghị naanị aha mmadụ na otú onye ahụ dị ka e ji amata onye ọ bụ. A na-ejikwa ihe mmadụ ji kpọrọ ihe, ihe ndị o kweere na otú o si akpa àgwà amata onye ọ bụ. Neziokwu, ihe e ji amata onye mmadụ bụ bụ ihe niile gbasara onye ahụ.IHE MERE O JI DỊ MKPAỊ mara ụdị mmadụ ị bụ, ọ ga-eme ka ị nọgide na-eme ihe ị maara na ọ dị mma, kama imewe ihe ọ bụla ndị ọgbọ gị chọrọ ka i mee.Otu nwa okorobịa aha ya bụ Adrian kwuru, sị: Ọtụtụ ndị dị ka ihe a kpụrụ akpụ ndị na-ere uwe ji ekowe uwe. Ọ bụghị ihe ndị ahụ na-ekpebi uwe ha ga-eyi, ọ bụ onye na-ere ákwà na-ekpebi nke ọ ga-eyiwe ha.Otu nwa agbọghọ aha ya bụ Courtney kwuru, sị: Amụtala m otú m ga-esi nọgide na-eme ihe dị mma, ma mgbe o siiri m ike ime otú ahụ. Ndị bụ ezigbo ndị enyi m bụ ndị ọ na-abụ mụ na ha nọrọ, obi eruo m ala nihi na ha anaghị amanye m ime ihe m na-achọghị ime.IHE BAỊBỤL KWURU: Kwụsịnụ ịbụ ndị na-eme omume dị ka usoro ihe nke a si dị, kama gbanweenụ site nime ka uche unu dị ọhụrụ.Ndị Rom 12:2.IHE I NWERE IKE IMEChọpụta ụdị mmadụ ị bụugbu ana ụdị mmadụị chọrọ ịbụnọdịnihu. Otú ị ga-esi eme ya bụ ịchọpụta ihe ndị ị na-emeta, ihe ndị ị na-anaghị emeta na ihe ndị i kweere. Otú kacha mma iji malite bụ ịjụ onwe gị ajụjụ ndị na-esonụ.Ihe ndị ị na-emeta:Olee nkà ma ọ bụ aka ọrụ m nwere? Olee ihe ndị m na-eme nke ọma na ha? Dị ka ihe atụ: M na-aga ihe noge? M na-ejide onwe m? M na-arụsi ọrụ ike? M na-emesapụ aka? Olee ihe ndị dị mma m na-eme?IHE NDỊ GA-ENYERE GỊ AKA:Ọ bụrụ na ọ na-esiri gị ike icheta ihe ndị i merela dị mma, jụọ papa gị ma ọ bụ mama gị ma ọ bụkwanụ ezigbo enyi gị ka ọ gwa gị ihe ndị ị na-emeta na ihe mere o ji chee na ị na-eme nke ọma nihe ndị ahụ.IHE BAỊBỤL KWURU: Ka onye ọ bụla nwapụta ọrụ ya, mgbe ahụkwa ọ ga-enwe aṅụrị nọrụ ya, ọ bụghịkwa niji onwe ya tụnyere onye ọzọ.Ndị Galeshia 6:4.Ihe ndị ị na-anaghị emeta:Olee ebe ndị m kacha kwesị imezikwu ihe notú m si akpa àgwà? Olee mgbe ọ na-akacha adị m ka m mee ihe na-adịghị mma? Olee ebe ndị m kwesịrị ịna-ejidekwu onwe m?IHE BAỊBỤL KWURU: Ọ bụrụ na anyị asị: Anyị enweghị mmehie, anyị na-eduhie onwe anyị.1 Jọn 1:8.Ihe ndị i kweere:Olee ihe ndị m weere ka ihe dị mma, oleekwa ihe mere m ji were ha otú ahụ? M kweere na Chineke? Olee ihe ndị mere m ji kweta na Chineke dị? Olee ihe ndị m weere ka ihe na-ezighị ezi? Oleekwa ihe mere m ji were ha otú ahụ? Olee ihe ndị m kweere ga-eme nọdịnihu?IHE BAỊBỤL KWURU: Ikike iche echiche ga-echekwa gị nche, nghọta ga-echebekwa gị.Ilu 2:11.10 Ikwesị Ntụkwasị ObiIHE Ọ PỤTARAỌ bụrụ na mmadụ bụ onye a ga-atụkwasịli obi, obi ga-esi ndị mụrụ ya, ndị enyi ya na ndị were ya nọrụ ike na ọ ga na-eme ihe dị mma. Ụdị onye ahụ na-eme ihe iwu kwuru, na-emezu nkwa ya, na-ekwukwa eziokwu mgbe niile.IHE MERE O JI DỊ MKPAỌtụtụ mgbe, ihe ga-eme ka ndị mụrụ gị na-enye gị ohere ime ihe ị chọrọ bụ ma ọ bụrụ na i gosila ha noge gara aga na ha ga-atụkwasịli gị obi.Otu nwa agbọghọ aha ya bụ Sarahi kwuru, sị: Otú kacha mma ị ga-esi eme ka ndị mụrụ gị na-atụkwasị gị obi bụ ịna-akpa àgwà ka onye ṅụjuru mmiri ara afọ, ma mgbe gị na ha nọ ma mgbe gị na ha na-anọghị.IHE BAỊBỤL KWURU: Na-emenụ omume dị mma.1 Pita 2:12.IHE I NWERE IKE IMEỌ bụrụ na ị na-achọ ka ana-atụkwasịkwu gị obi ma ọ bụ ka a maliteghachi ịtụkwasị gị obi, ihe ndị a na-esonụ ga-enyere gị aka.Na-ekwu eziokwu:Ozugbo i bidoro ịgha ụgha, ndị mmadụ ga-akwụsị ịna-atụkwasị gị obi. Ma, ọ bụrụ na ị na-ekwu eziokwu, karịchaa ma i mejọọ ihe, ndị ọzọ ga na-atụkwasị gị obi.Otú nwa okorobịa aha ya bụ Caiman kwuru, sị: Ọ na-adị mfe mmadụ ikwu eziokwu mgbe ọ na-agaghị eme ka e lewa ya anya ọjọọ. Ma ọ bụrụ na ị na-ekwu eziokwu, ọ bụrụgodị na ọ ga-eme ka e lewa gị anya ọjọọ, ndị mmadụ ga na-atụkwasịkwu gị obi.IHE BAỊBỤL KWURU: Anyị na-achọ ka anyị na-eme ihe neziokwu nihe niile.Ndị Hibru 13:18.Na-eme ihe ga-eme ka a tụkwasị gị obi:Otu nchọpụta e mere nAmerịka gosiri na otu nime ihe atọ kacha mkpa ndị na-ewe mmadụ nọrụ na-achọ bụ onye ha ga-atụkwasịli obi. Ime ihe ndị ga-eme ka a na-atụkwasị gị obi ugbu a ga-enyere gị aka mgbe i toro.Otu nwa agbọghọ aha ya bụ Sarah kwuru, sị: Ndị mụrụ m na-ama mgbe ọ bụla m rụrụ ọrụ ha kenyere m nụlọ necheghị ka ha chetara m ya echetara. Ka m na-emekwu otú ahụ, ha na-atụkwasịkwu m obi.IHE BAỊBỤL KWURU: M nwere ntụkwasị obi na ị ga-ekwere, . . . ebe m maara na ị ga-eme ọbụna karịa ihe m na-ekwu.Faịlimọn 21.Na-enwe ndidi.Ọ na-adị mfe ịchọpụta na mmadụ na-eto ogologo, ma ọ na-ewe oge ịchọpụta ma mmadụ ò tozuola okè. Ọ bụ ya mere ndị na-eto eto ji kwesị ịna-enwere ndị mụrụ ha na ndị ọzọ ndidi.Otu nwa okorobịa aha ya bụ Brandon kwuru, sị: Ọ bụghị i mee otu ihe dị mma, gị atụwa anya ka ndị mụrụ gị na ndị ọzọ jiri maka ya tụkwasịwa gị obi. Kama, ị nọgide na-eme ihe dị mma, ka oge na-aga, ha ga-atụkwasịwa gị obi.IHE BAỊBỤL KWURU: Yirinụ . . . ogologo ntachi obi, dị ka uwe.Ndị Kọlọsi 3:12.11 Na-arụsi Ọrụ IkeIHE Ọ PỤTARANdị na-arụsi ọrụ ike anaghị agbara ọrụ ọsọ. Kama, obi na-atọ ha ụtọ ịrụsi ọrụ ike iji nweta ihe ndị ha ga-eji gboo mkpa ha, nakwa iji nyere ndị ọzọ aka ọ bụrụgodị na ọrụ ha na-arụ bụ ọrụ a na-eleda anya.IHE MERE O JI DỊ MKPANke bụ eziokwu bụ na e nwere ọtụtụ ihe mmadụ kwesịrị ime ná ndụ ma ọ chọrọ ya ma ọ chọghị ya. Nụwa a ọtụtụ ndị na-anaghị enwe mmasị ịrụsi ọrụ ike, ịrụsi ọrụ ike ga-abara gị uru.Ekliziastis 3:13.Otu nwoke aha ya bụ Reyon kwuru, sị: Ahụla m na ọ bụrụ na mmadụ ana-arụsi ọrụ ike, ọ ga na-enwe obi ụtọ. M na-enwekwa ụdị obi ụtọ a nihi na m na-arụsi ọrụ ike. Mmadụ iji ọrụ ya kpọrọ ihe na-emekwa ka ndị ọzọ na-akwanyere ya ùgwù.IHE BAỊBỤL KWURU: Uru dị nụdị ndọgbu nọrụ niile.Ilu 14:23.IHE I NWERE IKE IMEIme ihe ndị na-esonụ ga-enyere gị aka ịna-ele ọrụ anya otú kwesịrị ekwesị.Mee ka ịna-eme ihe nke ọma mara gị ahụ.Ma ị na-arụ ọrụ dịịrị gị nụlọ ma ị na-eme ihe omume e nyere gị nụlọ akwụkwọ ka i mee nụlọ ma ị na-arụ ọrụ i ji akpa afọ gị, jiri obi gị niile na-arụ ya. O nwee ihe ị mụtara otú e si eme ya, chọọ otú ị ga-esi na-emekwu ya nke ọma. Dị ka ihe atụ, otú ị ga-esi na-eme ya ngwa ngwa ma ọ bụ otú ka mma. Ka ị na-arụkwu ọrụ gị nke ọma, ka ọ ga na-atọkwu gị ụtọ.IHE BAỊBỤL KWURU: Ị hụwo onye nwere nkà nọrụ ya? Ọ bụ nihu ndị eze ka ọ ga-eguzo; ọ gaghị eguzo nihu ndị nkịtị.Ilu 22:29.Na-eche gbasara ndị ọzọ.Ọtụtụ mgbe, ọ bụrụ na ị na-arụ ọrụ gị nke ọma, ọ na-abara ndị ọzọ uru. Dị ka ihe atụ, ị na-arụ ọrụ dịịrị gị nụlọ nke ọma, ọ ga-eme ka ihe dịrị ndị ezinụlọ unu mfe.IHE BAỊBỤL KWURU: A na-enweta obi ụtọ ka ukwuu ninye ihe karịa ka a na-enweta nịnara ihe.Ọrụ Ndịozi 20:35.Na-eme karịa ihe a tụrụ anya naka gị.Kama ịna-arụ ọrụ e kenyere gị naanị iji mezuo iwu, gbalịa na-eme karịa ihe a tụrụ anya naka gị. Ọ ga-egosi naiji obi gị niile na-eme ya, ọ bụghị nihi na a manyere gị amanye.Matiu 5:41.IHE BAỊBỤL KWURU: Ka omume ọma gị wee si gị nobi, ọ bụghị ná mmanye.Faịlimọn 14.Arụgbula onwe gị nọrụ.Ndị na-arụsi ọrụ ike anaghị adị umengwụ, ha anaghịkwanụ arụgbu onwe ha nọrụ. Ha na-arụsi ọrụ ike, ma ha na-ewepụtakwa oge ha ji ezuru ike.IHE BAỊBỤL KWURU: Obere ezumike dị mma karịa ịrụsi ọrụ ike gabiga ókè na ịchụso ifufe.Ekliziastis 4:6.12 Nwee Ihe Ndị I Bu nObi Imezu ná NdụIHE Ọ PỤTARAIhe mmadụ bu nobi imezu dị iche na ihe onye ahụ chọrọ ka o meere ya. E nwee ihe mmadụ bu nobi imezu, ọ ga-eme atụmatụ otú ọ chọrọ isi mee ya, dịrị njikere ime mgbanwe ma ọ dị mkpa, rụsiekwa ọrụ ike iji mezuo ya.Mmadụ nwere ike nwee ihe o bu nobi ịrụzu nụbọchị ole na ole ma ọ bụ nizu ole na ole. O nwekwara ike nwee ihe o bu nobi ịrụzu nọnwa ole na ole, ma ọ bụkwanụ nime otu afọ ma ọ bụ karịa. Ihe nwere ike inyere mmadụ aka ịrụzu ihe ndị ga-ewe ya otu afọ ma ọ bụ karịa bụ ibu ụzọ mee ndị nke na-agaghị ewecha oge.IHE MERE O JI DỊ MKPAỌ bụrụ na mmadụ ana-emezu ihe ndị o bu nobi ime, obi ga na-esikwu ya ike, ya na ndị enyi ya ana-adịkwu ná mma, ya ana-enwekwukwa obi ụtọ.Obi ịna-esi mmadụ ike:Ọ bụrụ na i mezuo obere ihe i bu nobi ime, ọ ga-eme ka obi kaa gị imewe ndị nke buru ibu. Ọ ga-emekwa ka obi sikwuo gị ike na ị ga-emerili nsogbu ndị nwere ike ịbịara gị nụbọchị, dị ka ihe atụ, ma ndị ọgbọ gị na-anwa gị ime ihe na-adịghị mma.Gị na ndị enyi gị ịna-adị ná mma:Ndị mmadụ na-achọ ka ha na onye ma ihe ọ chọrọ ime ma dịkwa njikere ịrụ ọrụ iji mezuo ya bụrụ enyi. Ihe ọzọkwa bụ na otu nime ihe na-akacha enyere ndị enyi aka ịdị nezigbo mma bụ ịgbakọ aka iji mezuo otu ihe.Ịna-enwe obi ụtọ:E nwee ihe i bu nobi ime ma mechaa mezuo ya, obi ga-atọ gị ezigbo ụtọ.Otu nwa okorobịa aha ya bụ Christopher kwuru, sị: Ọ na-amasị m inwe ihe ndị m bu nobi imezu. Ha na-eme ka m nwee ihe m ji naka ime nakwa ihe m na-atụ anya ịrụzu. Mmadụ hụ na o mezuola ihe o bu nobi ime, obi na-atọ ya ezigbo ụtọ. O nwedịrị ike ịsị: Ọ bụ m mechara mee ihe a? Amaghị m na m ga-emecha mee ihe a.IHE BAỊBỤL KWURU: Onye na-ele ifufe agaghị agha mkpụrụ; onye na-ele ígwé ojii agaghịkwa ewe ihe ubi.Ekliziastis 11:4.IHE I NWERE IKE IMEIhe ndị a e dere nokpuru ebe a ga-enyere gị aka ikpebi ihe ndị ị chọrọ ime na otú ị ga-esi emezu ha.Kpebie ihe ndị ị ga-achọ ime.Depụta ihe ndị ị ga-achọ ime, hazie ha nusoro ha si dị gị mkpa.Hazie otú ị ga-esi emezu ya.Na nke ọ bụla nime ihe ndị ị chọrọ ime, mee ihe ndị a na-esonụ:Kwuo oge ị ga-emechali ya.Hazie otú ị ga-esi eme ya.Chee banyere ihe ndị nwere ike ime ka o siere gị ike imezu ya na otú ị ga-esi emeri ha.Malite ozugbo.Echela ka ihe niile ga-adị gị mkpa iji mezuo ihe ị chọrọ zuchaa tupu gị ebido. Jụọ onwe gị, sị: Olee ihe mbụ m kwesịrị ime iji mezuo ihe m bu nobi ime? Mezie ihe ahụ. Nke ọ bụla i mechara, kanye ihe na ya.IHE BAỊBỤL KWURU: Atụmatụ onye dị uchu aghaghị iweta uru.Ilu 21:5.Ihe Ga-enyekwuru Ezinụlọ AkaỌ BỤ NA BAỊBỤL KA ANYỊ GA-ENWETA NDỤMỌDỤ KACHA MMAga-enyere ndị di na nwunye, ndị nne na nna, na ndị na-eto eto aka. Ihe ndị o kwuru ga-enyeliri mmadụ aka ịna-echekwu echiche nke ọma ma na-eme ihe ziri ezi.Ilu 1:1-4.BAỊBỤL ZAKWARA AJỤJỤ NDỊ DỊ MKPA NÁ NDỤ, ỤFỌDỤ NIME HA BỤ:Gịnị mere anyị ji dịrị ndụ?Ọ bụ Chineke na-akpata ahụhụ ndị mmadụ na-ata?Olee ihe na-eme mmadụ ma ọ nwụọ?Anyị na-agba gị ume ka ị mụọ Baịbụl iji chọpụta azịza ajụjụ ndị a na ndị ọzọ. Leekwa vidio aha ya bụOlee Uru Ịmụ Baịbụl Ga-abara Gị?Dee  nỊntanet ka ị hụ ebe anyị na-edebe ihe. 